## La Vicepresidència obri el tràmit de consulta pública prèvia del projecte de decret que regula la tipologia i el funcionament dels servicis, programes i centres de servicis socials

*** El termini per a recaptar informació de la ciutadania és de quinze dies naturals
* Les aportacions ciutadanes se sumaran a les més de 1.700 propostes de millora presentades pels agents implicats**

La Vicepresidència i Conselleria de Servicis Socials, Igualtat i Vivenda ha publicat en el *Diari Oficial de la Generalitat Valenciana* ([DOGV](https://inclusio.gva.es/es/consulta-publica-procesos-abiertos)) l’obertura del tràmit de consulta pública prèvia del projecte de decret del Consell que regula la tipologia i funcionament dels servicis, programes i centres de servicis socials i la seua ordenació dins de l’estructura funcional, territorial i competencial del Sistema Públic Valencià de Servicis Socials.

El termini per a recaptar informació de la ciutadania sobre els problemes que es pretenen solucionar amb la nova regulació, la necessitat i l’oportunitat de la seua aprovació, els objectius, així com les possibles solucions alternatives, és de quinze dies naturals, a partir de l’endemà de la publicació del present anunci en el DOGV.

Després del tràmit de consulta s’iniciarà l’exposició de les aportacions ciutadanes, que se sumaran a les més de 1.700 propostes de millora presentades pels agents implicats, en les quals la Conselleria està treballant perquè s’incorporen al decret.

El nou decret s’ha elaborat i treballat tenint en compte les aportacions dels representants dels agents empresarials de servicis socials i dels agents sindicals i ha comptat amb el consens de totes les direccions generals de la Conselleria de Servicis Socials.

En concret, s’han mantingut trobades amb administracions locals, entitats del tercer sector d’acció social concertades, persones expertes, universitats valencianes i col·legis i associacions professionals en l’àmbit dels servicis socials, a més de supervisors i representants de les direccions generals implicades.

L’objectiu és atendre les demandes de les entitats i de tots els sectors implicats per a elaborar una norma que tinga l’acord del sector i arreplegue les al·legacions i les propostes de millora de totes les parts.

La informació també es pot consultar a través de la [web de la Vicepresidència i Conselleria de Servicis Socials, Igualtat i Vivenda](https://inclusio.gva.es/es/consulta-publica-procesos-abiertos) i en el [portal de participació ciutadana de la Generalitat](https://gvaparticipa.gva.es/) a fi que en este termini les persones interessades puguen presentar les seues aportacions i opinions, que hauran de dirigir a l’adreça de correu electrònic [sdg\_ivafiq@gva.es](http://La Vicepresidència i Conselleria de Servicis Socials, Igualtat i Vivenda ha publicat en el Diari Oficial de la Generalitat Valenciana (DOGV) l’obertura del tràmit de consulta pública prèvia del projecte de decret del Consell que regula la tipologia i funcionament dels servicis, programes i centres de servicis socials i la seua ordenació dins de l’estructura funcional, territorial i competencial del Sistema Públic Valencià de Servicis Socials. El termini per a recaptar informació de la ciutadania sobre els problemes que es pretenen solucionar amb la nova regulació, la necessitat i l’oportunitat de la seua aprovació, els objectius, així com les possibles solucions alternatives, és de quinze dies naturals, a partir de l’endemà de la publicació del present anunci en el DOGV. Després del tràmit de consulta s’iniciarà l’exposició de les aportacions ciutadanes, que se sumaran a les més de 1.700 propostes de millora presentades pels agents implicats, en les quals la Conselleria està treballant perquè s’incorporen al decret.  El nou decret s’ha elaborat i treballat tenint en compte les aportacions dels representants dels agents empresarials de servicis socials i dels agents sindicals i ha comptat amb el consens de totes les direccions generals de la Conselleria de Servicis Socials. En concret, s’han mantingut trobades amb administracions locals, entitats del tercer sector d’acció social concertades, persones expertes, universitats valencianes i col·legis i associacions professionals en l’àmbit dels servicis socials, a més de supervisors i representants de les direccions general implicades. L’objectiu és atendre les demandes de les entitats i de tots els sectors implicats per a elaborar una norma que tinga l’acord del sector i arreplegue les al·legacions i les propostes de millora de totes les parts.  La informació també es pot consultar a través de la web de la Vicepresidència i Conselleria de Servicis Socials, Igualtat i Vivenda i en el portal de participació ciutadana de la Generalitat a fi que en este termini les persones interessades puguen presentar les seues aportacions i opinions, que hauran de dirigir a l’adreça de correu electrònic sdg_ivafiq@gva.es.).

Fecha: 22/10/2024